राजकुमरी नै बी इस घटना दी सच्चाई दी गवाही दित्ती। शमशान च जाइयै राजा नै सूली पर टंगोए दे त्रौं नक्कटे चोरें गी ते देवी दे मंदरै च कट्टें दे गले आले संन्यासी गी बी दिक्खेया। राजा गी विदूषक दी दस्सी दी घटना दा इक-इक अक्खर सच परतीत होआ। राजा नै अपनी पुत्री दे प्राण बचाने आले विदूषक कन्ने गै राजकुमारी दा ब्याह करी दित्ता। राजा दा जोआई बनियै विदूषक राज-मेहलै च गै रोहन लगा। इक म्हीना बीतने पर अपना प्रण स्मरण करियै ओ देवी कात्यायनी दे मंदर गेया। मंदर दे अदर इक दिब्ब कन्या गो बैठी दी दिक्खियै उसी बड़ा चरज लग्गा। कन्या बोली-अऊ भद्रा नां दी विद्याधर पुत्री आं। म्हीने दे बाद इत्थें ओंने लेई तुंदे कोला में ए वचन लेया हा। ओ आकाशवाणी मेरै कारण गै होई ही। तूं मेरे कन्ने ब्याह करी लै। में इस लैई तुसेंगी बलगै करदी ही। उदे आखने पर विदुषक नै गंधर्वरीति कन्ने विद्याधर कन्या भद्रा गी ब्याही लेया ते ओ उत्थें मंदरै च गै रोहन लगी पेया।